6.4.2022
DA
Den Europæiske Unions Tidende
C 152/25
4.10.
EØSU mener, at jo tidligere unge mennesker introduceres for frivilligt arbejde, desto mere sandsynligt er det, at de vil udvikle sig til socialt inkluderende og engagerede voksne, som vil bidrage til Europas fremtid.
Initiativer som programmer for frivilligt arbejde i skoler og frivilligt arbejde i familier bør fremmes.
Retlige rammer bør om fornødent tilpasses, således at det også bliver muligt for yngre mennesker og børn at melde sig som frivillige.
Ungdomsorganisationer spiller en meget vigtig rolle i denne proces og bør derfor modtage passende og tilstrækkelig støtte fra de offentlige myndigheder.
5.
De frivilliges rolle i samfundet 5.1.
Der er ingen tvivl om, at frivillige skaber en væsentlig økonomisk, miljømæssig og social værdi.
I velgørende organisationer er frivillige ofte afgørende for at sikre en effektiv udførelse af opgaver og er en af disse organisationers vigtigste ressourcer.
De ses ofte af omverdenen som et symbol på disse enheders aktiviteter.
For mange, især unge, er frivilligt arbejde noget særligt.
Det er ofte første gang, hvor de kan imødekomme reelle sociale behov, og hvor de hurtigt kan se virkningerne af deres indsats som engagerede borgere, hvilket reducerer risikoen for social udstødelse væsentligt. 5.2.
I mange tilfælde er det juridisk set blevet vanskeligere for borgere at organisere sig omkring problemer af fælles interesse og således at mobilisere mennesker som frivillige til at bidrage til samfundet uden at opnå en personlig gevinst.
Der bør sikres foreningsfrihed og offentlig finansiering og støtte til civilsamfundsorganisationer.
EØSU understreger, at offentlig finansiering til civilsamfundsorganisationer i høj grad bidrager til deres funktion og rolle i samfundet og til at opretholde deres uafhængighed og evne til at værne om de demokratiske processer, som bevirker, at deres medlemmers ønsker kan anerkendes og repræsenteres uden indblanding udefra.
5.2.1.
Et velfungerende civilsamfund er et tegn på et sundt demokrati og bidrager i høj grad til livskvalitet og fred og stabilitet.
Deltagelsesdemokrati supplerer det repræsentative demokrati og er ikke en trussel mod dette.
5.2.2.
For så vidt angår organisationer, der koordinerer de frivilliges aktiviteter, gør offentlig finansiering det muligt at opnå meget større fordele for samfundet — fordele som har en reel økonomisk værdi — takket være en særlig løftestangsmekanisme. 5.3.
I Europa har folk i dag i højere grad en tendens til at engagere sig i kortsigtede frivillige aktiviteter, ofte med en klar personlig vinding for øje, som f.eks.
at udføre frivilligt arbejde i forbindelse med en festival eller koncert frem for at engagere sig for en længere periode med henblik på at imødekomme et identificeret samfundsbehov.
EØSU ser gerne, at de politiske beslutningstagere gør mere for at fremme merværdien af frivilligt arbejde som en social kapital og ikke blot som en personlig mulighed og mekanisme til at spare på udgifterne til menneskelige ressourcer.
De offentlige myndigheder skal hjælpe de frivillige og velgørenhedsorganisationerne til bedre at påvise deres værdi og indvirkning med henblik på fortsat at kunne tiltrække frivillige, efterhånden som borgerne står over for stadig flere valgmuligheder med hensyn til, hvordan de vil bruge deres fritid. 5.4.
Under covid-19-pandemien har mange politiske beslutningstagere og almindelige borgere kunnet se det særlige potentiale og den reelle indvirkning, som frivilligt arbejde har — både strukturerede aktiviteter, der koordineres af en offentlig institution eller organisation, og individuelle ad hoc-aktiviteter, der udføres lejlighedsvis i et ønske om at give en hånd med.
EØSU hyldede de hundredtusinder af frivillige i hele Europa, som i 2020 bistod nødlidende mennesker som følge af pandemien, ved at uddele udvalgets civilsolidaritetspris (15) til organisationer og enkeltpersoner, der deltog i frivillige aktiviteter med tilknytning til følgerne af covid-19. 5.5.
Arbejdstagere med mindre regelmæssige arbejdstider og et mindre stabilt arbejdsliv har sværere ved at indgå i et længerevarende engagement i forbindelse med frivilligt arbejde.
Eksempelvis finder butiksansatte, der kun 24 timer i forvejen får besked om, om de skal arbejde, det meget svært at forpligte sig til frivilligt arbejde.
Det samme gælder for f.eks. mange tilkaldevagter.
EØSU påpeger, at organisationer for frivilligt arbejde bør understøttes af viden, herunder god praksis, om opbygning af ekstra kapacitet med sigte på at håndtere denne vekslende tilgængelighed af potentielle frivillige og udvikle nye måder at forvalte frivillige på. 5.6.
Ordinering af sociale aktiviteter (16) er en måde at bekæmpe dårligt helbred på uden eller sideløbende med, at der ordineres lægemidler.
Frivilligt arbejde er blevet en effektiv og tiltagende populær del af ordninger for ordinering af sociale aktiviteter.
Forskning viser, at frivilligt arbejde har en positiv indvirkning på den mentale sundhed, og at det er gavnligt at
(15) (16)
EØSU's civilsolidaritetspris.
The Healing Power of Social Prescribing og Policy Statement on Volunteering & Social Prescribing CEV 2019.